****

**METODOLOŠKO UPUTSTVO**

**MJESEČNO ISTRAŽIVANJE O PRODAJI PROIZVODA POLJOPRIVREDE NA**

**ZELENIM PIJACAMA/TRŽNICAMA (TRG-13)**

**SARAJEVO, 2017.**

**Izdavač: Federalni zavod za statistiku, Zelenih beretki 26, 71000 Sarajevo**

Telefon/Faks: +387 33 20 64 52

Elektronska pošta/E-mail: fedstat@fzs. ba

Internetska stranica/Web site: http//www.fzs.ba

**Odgovara: Doc. dr. Emir Kremić, direktor**

**Metodološke osnove pripremili:** Sanja Ambrožić, pomoćnik direktora za sektor poslovnih statistika

 Fehrija Mehić, šef u Odsjeku za statistiku poljoprivrede, šumarstva, ribarstva i okoliša

 Damir Omanović, viši stručni saradnik za statistiku poljoprivrede, poljoprivrednih cijena i okoliša u poljoprivredi

**Molimo korisnike da prilikom korišćenja podataka navedu izvor**

**PREDGOVOR**

Federalni zavod za statistiku objavljuje „Metodološko uputstvo za statističko istraživanje Prodaja proizvoda poljoprivrede i ribarstva na pijacama/tržnicama (TRG-13)“.

Federalni zavod za statistiku ulaže velike napore s ciljem razvoja modernog statističkog sistema. Ovo metodološko uputstvo namijenjeno je svim korisnicima koje zanima način provođenja istraživanja. To se prije svega odnosi na domaće institucije i korisnike statističkih podataka, kao što su donosioci odluka u našoj zemlji, poslovni subjekti, istraživačke ustanove i šira javnost, kao i ključne korisnike u EU i ostalim međunarodnim organizacijama. Pored toga, ovaj metodološki dokument namijenjen je osobama direktno uključenim u proces provođenja istraživanja, odnosno zaposlenicima u Federalnom zavodu za statistiku, kao i izvještajnim jedinicama.

Sadržaj

[1. PRAVNI OSNOV 5](#_Toc478029426)

[2. METODOLOŠKE OSNOVE 5](#_Toc478029427)

[2.1 CILj I SADRŽAJ 5](#_Toc478029428)

[2.2 JEDINICE POSMATRANjA/PROMATRANJA 5](#_Toc478029429)

[2.3 IZVJEŠTAJNE JEDINICE 5](#_Toc478029430)

[2.4 METOD 5](#_Toc478029431)

[2.5 ROKOVI ZA PRIKUPLjANjE PODATAKA 5](#_Toc478029432)

[2.6 IZVORI ZA PRIKUPLjANjE PODATAKA 6](#_Toc478029433)

[3. DEFINICIJE 6](#_Toc478029434)

[3.1 OSNOVNI POJMOVI 6](#_Toc478029435)

[4. ORGANIZACIJA SPROVOĐENjA I ORGANI ZA SPROVOĐENjE STATISTIČKE AKTIVNOSTI 6](#_Toc478029436)

[5. INSTRUMENTARIJ 7](#_Toc478029437)

[5.1 UPITNIK 7](#_Toc478029438)

[5.2 UPUTSTVO ZA POPUNjAVANjE UPITNIKA 7](#_Toc478029439)

[6. PUBLIKOVANjE/PUBLICIRANJE PODATAKA 7](#_Toc478029440)

# 1. PRAVNI OSNOV

Statističko istraživanje, Mjesečni izvještaj o prodaji proizvoda poljoprivrede i ribarstva na zelenim pijacama/tržnicama (TRG-13) se sprovodi u skladu sa Zakonom o statistici u Federaciji BiH ("Službene novine FBiH", br. 63/3 i 9/09) i Godišnjim planom o provođenja statističkih istraživanja od interesa za Federaciju Bosne i Hercegovine.

##

## 2. METODOLOŠKE OSNOVE

## 2.1 CILj I SADRŽAJ

Cilj ove aktivnosti je da se obezbijede podaci o ukupnom obimu i strukturi prodaje poljoprivrednih proizvoda na organizovanim pijacama (zelenim pijacama/tržnicama) koju vrše porodična poljoprivredna gazdinstva. U tu svrhu, ovim izvještajem prikupljaju se podaci o:

1. Količini prodatih poljoprivrednih proizvoda u toku izvještajnog mjeseca,
2. Vrijednost poljoprivrednih proizvoda prodatih u toku izvještajnog perioda,
3. Prosječnoj cijeni prodatih poljoprivrednih proizvoda u toku izvještajnog mjeseca.

Rezultati dobijeni na osnovu ovog izvještaja se koriste za dobivanje podataka o prodatim količinama, vrijednostima i prosječnim cijenama poljoprivrednih proizvoda za potrebe nacionalnih računa, izračunavanje indeksa fizičkog obima poljoprivredne proizvodnje, ekonomskih računa u poljoprivredi i indeksa cijena poljoprivrednih proizvoda.

## 2.2 JEDINICE POSMATRANjA/PROMATRANJA

Ovim istraživanjima prikupljaju se podaci o otkupu i prodaji poljoprivrednih proizvoda: količina (u tonama, hilj. kom., hilj. lit), vrijednost (u KM) i prosječne cijene (u KM) poljoprivrednih proizvoda za referentni mjesec. Jedinice posmatranja su individualni poljoprivredni proizvođači koji prodaju vlastite/sopstveno uzgojene poljoprivredne proizvode na zelenim pijacama/tržnicama.

## 2.3 IZVJEŠTAJNE JEDINICE

Statističkim istraživanjem su obuhvaćeni poslovni subjekti koji upravljaju korišćenjem prodajnog prostora pijace. Adresar izvještajnih jedinica za ovaj izvještaj formira se na osnovu Statističkog poslovnog registra (SPR).

## 2.4 METOD

Prikupljanje podataka provodi se izvještajnim metodom-obracsem. Svaka izvještajna jedinica na obrascu, na osnovu svoje poslovne evidencije dokumentacije upisuje količine, vrijednost i prosječnu cijenu po jedinici mjere prodatih poljoprivrednih proizvoda. Izvještavanje se provodi u mjesečnoj periodici.

## 2.5 ROKOVI ZA PRIKUPLjANjE PODATAKA

Izvještajne jedinice, popunjene obrasce dostavljaju Kantonalnim službama za statistiku Federalnog zavoda za statistiku Federacije Bosne i Hercegovine. Rok za dostavu upitnika izvještajnim jedinicama je 5 dana po isteku izvještajnog mjeseca. Kantonalne službe za statistiku prekontrolisane izvještaje dostavljaju 10 dana po isteku izvještajnog mjeseca Federalnom zavodu za statistiku u Sarajevu. Rok za izradu saopćenja je 25 dana po isteku referentnog mjeseca.

## 2.6 IZVORI ZA PRIKUPLjANjE PODATAKA

Izvor za sastavljanje izvještaja su knjigovodstvena i druga dokumentacija kojom raspolažu izvještajne jedinice koje sastavljaju izvještaje.

##

## 3. DEFINICIJE

## 3.1 OSNOVNI POJMOVI

Pijaca je posebno organizirano i uređeno mjesto na kojem se, na uobičajen način, i u skladu sa zakonskim propisima, obavlja promet na malo poljoprivrednih, prehrambenih i drugih proizvoda neposredno između proizvođača i potrošača.

Pod prodajom poljoprivrednih proizvoda na pijacama podrazumijeva se prodaja poljoprivrednih proizvoda koju poljoprivredna gazdinstva – proizvođači vrše neposredno krajnjim potrošačima na organizovanim pijacama (zelenim pijacama).

## ORGANIZACIJA SPROVOĐENjA I ORGANI ZA SPROVOĐENjE STATISTIČKE AKTIVNOSTI

U pripremama i provođenju ove statističke aktivnosti učestvuju Federalni zavod za statistiku FBiH – Odjeljenje za statistiku poljoprivrede, šumarstva i ribarstva i sve Kantonalne službe Federalnog zavoda za statistiku Federacije Bosne i Hercegovine.

Federalni zavod za statistiku Federacije Bosne i Hercegovine, odnosno Odjeljenje za statistiku poljoprivrede, šumarstva, ribarstva i okoliša na bazi utvrđene metodologije, sastavlja uputstva za organizaciju i provođenje aktivnosti, štampa obrasce i uputstva neophodna za realizaciju aktivnosti, dostavlja informacije za ažuriranje adresara, dostavlja obrasce izvještajnim jedinicama preko Kantonalnih odjeljenja Federalnog zavoda za statistiku FBiH, vrši kontrolu izvještaja – ispravnost podataka, obrađuje i unosi podatke i objavljuje rezultate statističkog istraživanja. Kantonalne službe Federalnog zavoda za statistiku Federacije BiH dostavljaju upitnike izvještajnim jedinicama, pružaju pomoć izvještajnim jedinicama kod sastavljanja izvještaja i prikupljaju izvještaje.

##

# 5. INSTRUMENTARIJ

## 5.1 UPITNIK

Za provođenje mjesečnog istraživanja o prodaji proizvoda poljoprivrede i ribarstva na zelenim pijacama/tržnicama koristi se Mjesečni izvještaj o prodaji proizvoda poljoprivrede i ribarstva na zelenim pijacama/tržnicama (TRG-13).

## 5.2 UPUTSTVO ZA POPUNjAVANjE UPITNIKA

Uputstvo za popunjavanje izvještaja o prodaji proizvoda poljoprivrede i ribarstva na zelenim pijacama/tržnicama (TRG-13) dato je u okviru upitnika.

## 6. PUBLIKOVANjE/PUBLICIRANJE PODATAKA

1. Saopćenje/Saopštenje – Prodaja i otkup poljoprivrednih proizvoda u Federaciji BiH

2. Mjesečni statistički pregled Federacije Bosne i Hercegovine

3. Statistički godišnjak Federacije Bosne i Hercegovine

4. Web stranica Federalnog zavoda za statistiku FBiH [www.fzs.ba](http://www.fzs.ba)